Gandia reprén la seua promoció després de la Fira Internacional de Turisme
23 febrer 2024

## Gandia reprén la seua promoció després de la Fira Internacional de Turisme23 febrer 2024Última actualització: 23 febrer 2024

![](../gestion/img/91f7a84442fd574482ead01d5b09ff16a46df569ed7a2a2ce57e9c7ff2926dac.JPG)  
  

El **departament de Turisme i Platges i Promoció Econòmica de l'Ajuntament de Gandia**, va participar aquesta setmana a València en dos **_workshops_** organitzats per l'**Associació Empresarial Valenciana d'Agències de Viatges (AEVAV)**.

  
Aquesta participació s'emmarca dins de la programació de Fires i esdeveniments turístics en els que participa Gandia amb l'objectiu de consolidar-se com a destinació referent al Mediterrani.  
  
Com cada any, AEVAV ha organitzat els seus tradicionals tallers sobre productes turístics en les principals ciutats de la Comunitat: València, Alacant i Castelló. Així, els _workshops_, fets amb la col·laboració de **'Turisme Comunitat Valenciana'**, han donat a conéixer als agents de viatge, principals objectius de les destinacions, l'atractiva oferta de la CV.  
  
Una vegada més, la iniciativa ha comptat amb la participació de destinacions nacionals, estrangeres, empreses de serveis turístics, corredors de segurs i companyies aèries, havent-hi, d'esta manera, més de 200 visitants.  
  
_"Durant la jornada hem pogut posar en valor els nostres principals atractius a un mercat que és molt important, ja que les agències de viatge tenen un pes important a l'hora de prescriure les destinacions que tria el turista final"_, ha manifestat la **regidora delegada de Turisme, Balbina Sendra**, qui ha recordat que en aquests mesos es decideixen bona part de les vacances d'estiu per la qual cosa és vital participar en aquest tipus d'esdeveniments.